 Ezikiel 19  Ma gị onwe gị, bụọ abụ iru uju banyere ndị isi Izrel,sị, Gịnị ka nne gị bụ? Nne ọdụm netiti ọdụm. Ọ makpu netiti ụmụ ọdụm tojuru etoju. Ọ zụlitere ụmụ ya.O ji nwayọọ nwayọọ zụlite otu nime ụmụ ya. O wee ghọọ nwa ọdụm tojuru etoju, malitekwa ịmụ otú e si adọgbu anụ. O riri ọbụna mmadụ.Mba dị iche iche wee na-anụ banyere ya. E jidere ya nolulu ha, ha wee jiri nko dọkpụrụ ya gaa nala Ijipt.Mgbe o chegidere wee hụ na ya enwekwaghị olileanya ya, o weere nwa ya ọzọ. Ọ zụlitekwara ya, o wee ghọọ nwa ọdụm tojuru etoju.O wee na-ejegharị netiti ọdụm. Ọ ghọrọ nwa ọdụm tojuru etoju. O wee jiri nwayọọ nwayọọ mụta ka e si adọgbu anụ. O riri ọbụna mmadụ.O wee mata ụlọ elu o bi, ọ lakwara ọbụna obodo ha niyi, ala ahụ wee tọgbọrọ nefu, o mekwara ka a nụ mbigbọ ya nala ahụ dum.Mba niile ndị gbara ya gburugburu, bụ ndị si nógbè dị iche iche, malitere ịbịa ka ha megide ya, gbasaakwa ụgbụ ha nelu ya. Ha jidere ya nolulu ha.Nikpeazụ, ha ji nko dọrọ ya dọba nime ngịga wee buru ya butere eze Babịlọn. Ha wee jiri ụgbụ e ji achụ nta bute ya, ka a ghara ịnụ olu ya ọzọ nugwu niile dị nIzrel.Nime ọbara gị, nne gị dị ka osisi vaịn nke a kụrụ nakụkụ mmiri. Ọ ghọrọ osisi na-amị mkpụrụ, nke nwekwara ọtụtụ alaka nihi na ọ na-enweta mmiri dị ukwuu.Ha wee ghọọrọ ya mkpanaka siri ike, bụ mkpanaka nke ndị na-achị achị. O wee jiri nwayọọ nwayọọ tokarịa alaka osisi ndị ọzọ, e wee na-ahụ ya anya nihi ogologo o toro, nihi na alaka ya dị ọtụtụ.Ma e mesịrị jiri iwe fopu ya. A tụsara ya nala, ifufe nke si nebe ọwụwa anyanwụ mekwara ka mkpụrụ ya kpọọ nkụ. A gbajipụrụ mkpanaka ya siri ike, o wee kpọnwụọ. Ọkụ repịakwara ya.A kụkwara ya nala ịkpa, nala mmiri na-adịghị, nke kpọkwara nkụ.Ọkụ wee si na mkpanaka ya pụta. O repịara alaka ya na mkpụrụ ya. O nweghịkwa mkpanaka siri ike, mkpanaka e ji achị achị adịghịkwa. 